# LĪGUMS Nr. \_\_\_\_\_\_

**par kokskaidu granulu piegādi**

**Rēzeknes novada pašvaldības Maltas pagasta pārvaldes struktūrvienībai “Pušas pagasta pārvalde” 2016./2017. gada apkures sezonai**

|  |  |
| --- | --- |
| Rēzeknes novada Maltā |  2016.gada 21.oktobrī |

**Rēzeknes novada** **pašvaldības Maltas pagasta pārvalde**, reģistrācijas Nr.90000048449, vadītāja Vitālija Skudras personā, kurš rīkojas saskaņā ar Nolikumu, turpmāk – PIRCĒJS,no vienas puses, un **SIA “DEPO DIY”** reģ.Nr. 50003719281, Andra Kozlovska personā, kurš(-a) rīkojas saskaņā ar statūtiem , turpmāk – PĀRDEVĒJS, no otras puses, abi kopā vai katrs atsevišķi turpmāk arī PUSES vai PUSE, pamatojoties uz iepirkuma „Kokskaidu granulu piegāde Rēzeknes novada pašvaldības Maltas pagasta pārvaldes struktūrvienībai “Pušas pagasta pārvalde” 2016./2017.gada apkures sezonai” (identifikācijas Nr. RNP MPP 2016/9), turpmāk – IEPIRKUMS, rezultātiem, noslēdz šāda satura līgumu, turpmāk – LĪGUMS.

1. LĪguma priekšmets

1.1. Pārdevējs pārdod un Pircējs pērk kokskaidu granulas, turpmāk – PRECE, atbilstoši Pārdevēja Tehniskai specifikācijai un pretendenta piedāvājumam (Līguma pielikums Nr.1), kas ir Līguma neatņemama sastāvdaļa.

1.2. Preces sortiments, cenas un atlaides tiek norādītas Pārdevēja preču pavadzīmē – rēķinā atbilstoši Pārdevēja piedāvājumam Iepirkumā.

2. LĪguma summa

2.1. Kopējo Līguma summu veido Pircēja Līguma darbības laikā pasūtītās Preces kopējā vērtība, kurā ir iekļauti arī Preces piegādes izdevumi.

2.2. Kopējā Līguma summa ir EUR 6093,08 ( Seši tūkstoši deviņdesmit trīs *euro* 08 centi), tajā skaitā pievienotās vērtības nodokļa (PVN 21%) summa – EUR 1057,48 ( Viens tūkstotis piecdesmit septiņi *euro* 48 centi). Līguma summa bez PVN ir EUR 5035,60 (Pieci tūkstoši trīsdesmit pieci *euro* 60 centi).

2.3. Pārdevēja piedāvājumā norādītā Preces vienības cena paliek nemainīga visā Līguma darbības laikā.

3. NorĒĶinu kārtĪba

3.1. Apmaksu par Preci Pircējs veic, pārskaitot preču pavadzīmē – rēķinā norādīto piegādātās Preces vērtības summu uz Pārdevēja kontu 10 (desmit) darba dienu laikā no Preces pieņemšanas – nodošanas akta parakstīšanas.

3.2. Par apmaksas dienu tiek uzskatīta diena, kad Pircējs iesniedzis bankā maksājuma uzdevumu pārskaitījuma veikšanai.

4. Piegādes nosacĪjumi un termiŅi

4.1. Pārdevējs piegādā Preci ar savu transportu uz Pircēja norādīto adresi – Rēzeknes novada pašvaldības Maltas pagasta pārvaldes struktūrvienība “Pušas pagasta pārvalde”, Pušas pagasts, Rēzeknes novads.

4.2. Preces piegādes laiku Pārdevējs saskaņo ar Pircēju pa tālruni 25444094 vai 64646045 vismaz 5 (piecas) darba dienas pirms piegādes veikšanas.

4.3. Par Preces piegādes datumu tiek uzskatīts datums, kad Pircēja pārstāvis parakstās preču pavadzīmē – rēķinā, apstiprinot Preces pieņemšanu.

5. Preces pieŅemšana UN nodoŠana

5.1. Preces pieņemšana atbilstoši tās daudzumam un kvalitātei saskaņā ar preču pavadzīmi – rēķinu tiek veikta Pušu pārstāvju klātbūtnē.

5.2. Pieņemšanas laikā konstatēto nekvalitatīvo vai Tehniskai specifikācijai neatbilstošo Preci Pircējs nepieņem.

6. Pretenzijas

6.1. Ja tiek konstatēti slēpti defekti attiecībā uz Preces kvalitāti, Pircējs var izteikt savas pretenzijas Pārdevējam viena mēneša laikā no defektu konstatēšanas brīža.

6.2. Pretenzijas, kas saistītas ar Līguma saistību izpildi, Pusēm jāizskata ne vēlāk kā 3 (triju) darba dienu laikā no pretenzijas saņemšanas dienas.

7. StrĪdu atrisināšana un atbildĪba

7.1. Visi ar Līguma izpildi saistītie strīdi un nesaskaņas, kuras nav noregulētas, Pusēm vienojoties, pārrunu ceļā, tiek atrisināti tiesā atbilstoši Latvijas Republikas normatīvajiem aktiem.

7.2. Puses ir atbildīgas par Līguma saistību izpildi atbilstoši Latvijas Republikas spēkā esošajiem normatīvajiem aktiem.

7.3. Ja tiek nokavēti Līgumā noteiktie termiņi, vainīgā Puse maksā otrai Pusei līgumsodu 0,1% apmērā no Līguma summas bez PVN par katru kavējuma dienu. Pircējs ir tiesīgs ieturēt līgumsodu, veicot norēķinu par Preci.

7.4. Ja sakarā ar Preces kvalitātes neatbilstību Līguma 1.1.punktā noteiktajām prasībām, vai sakarā ar citiem Pārdevēja līgumsaistību pārkāpumiem, Pircējam ir radušies zaudējumi, Pārdevējam ir pienākums tos pilnībā atlīdzināt.

7.5. Puses tiek atbrīvotas no atbildības par līgumsaistību neizpildi vai nepienācīgu izpildi, ja līgumsaistību izpilde kļūst neiespējama no Pusēm neatkarīgu nepārvaramas varas apstākļu dēļ.

8. Nobeiguma noteikumi

8.1. Līgums stājas spēkā ar brīdi, kad to parakstījušas abas Puses un ir spēkā līdz 2017. gada 31.martam.

8.2. Visi Līguma grozījumi un papildinājumi ir spēkā tikai gadījumā, ja tie ir noformēti rakstveidā un tos ir parakstījuši Pušu pārstāvji.

8.3 Ja kāda no Pusēm nepilda līgumsaistības, otrai Pusei ir tiesības bez iepriekšējā brīdinājuma vienpusējā kārtā izbeigt Līgumu, pieprasot no vainīgas Puses segt visus zaudējumus, kas radušies tās līgumsaistību neizpildes rezultātā.

8.4. Līgums sastādīts uz 2 (divām) lapām ar vienu pielikumu uz \_\_\_\_\_\_ lapām, 2 (divos) eksemplāros, pa vienam katrai Pusei. Abiem Līguma eksemplāriem ir vienāds juridisks spēks.

9.Pušu rekvizĪti UN PARAKSTI

|  |  |
| --- | --- |
| **Pasūtītājs** | **Piegādātājs:** |
| **Rēzeknes novada pašvaldības** | SIA “DEPO DIY” |
| **Maltas pagasta pārvalde** | Reģ. Nr.50003719281  |
| Reģistrācijas Nr.90000048449  |  |
| Skolas ielā 24, Malta, Maltas pag., | Banka:  |
| Rēzeknes nov., LV-4630 | Konta Nr.  |
| Banka:AS „Swedbank”LV03HABA0551031900644 | Kods:  |
| Kods: HABALV22Pārvaldes vadītājs\_\_\_\_\_\_\_\_\_\_\_\_\_\_\_\_\_\_\_\_ <*V.Skudra*>  Z.v. | Valdes priekšsēdētājs \_\_\_\_\_\_\_\_\_\_\_\_\_\_\_\_\_\_\_\_ <*A.Kozlovskis*>  Z.v. |